Средином 1943. године долази до најважније битке будуће Југославије - Битке на Сутјесци - у којој партизани под командом одлучног Коче Поповића пробијају у очајничком јуришу непријатељски обруч кроз чију брешу (пролаз) нешто касније пролази и Врховни штаб на челу са Јосипом Брозом Титом. А, две године касније, четири дана након 9. маја 1945. године, када је цела Европа славила завршетак Другог светског рата, на истом месту долази до Битке на Зеленгори, у којој четници под командом Драже Михаиловића доживљавају слом у очајничком покушају да се пробију до Србије. Иако трауматична и трагична за оба покрета, масив Зеленгоре тако постаје синоним нестанка старе и настанка нове Југославије. (Види још: Вртлог)